ગુજરાતમાં અમદાવાદમાં તો ટ્રાફિકની સમસ્યા વકરી જ છે પરંતુ સુરત શહેર પણ આ સમસ્યાથી બાકાત નથી. જેના પગલે આજે કામરેજ ચાર રસ્તા પાસે જ સ્થાનિકોએ સ્વંયભૂ ધરણા કરી ટ્રાફિકની સમસ્યા ઉકેલવા માંગણી કરી હતી. સ્થાનિકોની સમસ્યા એવી છે કે સુરત જિલ્લાના કામરેજ પાસેથી જ નેશનલ હાઇવે નંબર 8 પસાર થાય છે આ હાઇ વે અમદાવાદ મુંબઇને જોડતો હોવાથી અહી સતત મોટા વાહનો ની અવરજવર રહેતી હોય છે. ત્યારે આ હાઇ વે પર ટ્રાફિક તેમજ વાહનોના ગેરકાયદે દબાણની સમસ્યા વકરી રહી છે. આ માટે સ્થાનિકોએ સંબંધિત તંત્રને અવારનવાર આ સમસ્યા ઉકેલવા મૌખિક તેમજ લેખિત રજૂઆત કરી હતી. પરંતુ બહેરા તંત્રની સામે કોઈ રજૂઆત જાણે અથડાઈ જ નહોતી.